Muhamed Filipović

Muhamed Filipović (Banja Luka, 3. august 1929 – Sarajevo, 26. februar 2020) bio je bosanskohercegovački akademik, filozofski pisac, teoretičar, esejist i jedan od značajnijih bosanskohercegovačkih filozofa.

 Biografija 
Studirao je na Filozofskom fakultetu u Beogradu i Zagrebu, a doktorirao 1960. godine. Bio je član Akademije nauka BiH i predsjednik Bošnjačke akademije nauka i umjetnosti (BANU)."BANU: Inauguracija 22 akademika i nastavak rada u punom kapacitetu" sandzakpress.net,objavljeno 16. 1.2014; pristupljeno: 3. 8.2014"Akademik Filipović izabran za predsjednika Senata, a akademik Kurijak za člana Senata BANU" sandzakpress.net, objavljeno 30.12.2013; pristupljeno: 3. 8.2014 Radio je kao profesor na Filozofskom fakultetu u Sarajevu. Umro je 26. februara 2020 u Sarajevu. Smatran je za jednog od najuticajnijih akademika u modernoj Bosni i Hercegovini.

 Naučna karijera 
Objavio je 14 knjiga, od kojih su neke i prevedene na druge jezike. Najveći broj prevoda doživjela je knjiga "Lenjin - monografija njegove misli", koja je prevedena na danski, švedski, francuski, bugarski, slovački, italijanski i kineski."Rođen Muhamed Filipović!" hamdocamo.wordpress.com; pristupljeno: 3. 8.2014 Filipović je bio predsjednik Bošnjačke akademije nauka i umjetnosti (BANU).

Autor je monografija iz logike, historije filozofije, historije kulturnog života Bosne i Hercegovine, estetike i politike. Bio je urednik redakcije Enciklopedije za Bosnu i Hercegovinu u periodu od 1975. godine do kraja 1982. godine. Filipović je autor i koautor više od 50 monografija, 160 članaka u naučnim časopisima.

 Politička karijera 
Filipović je bio jedan od osnivača bosanskohercegovačke političke partije Stranke demokratske akcije (SDA), gdje je bio član sve do 1990. Nakon toga osniva s Adilom Zulfikarpašićem Muslimansku bošnjačku organizaciju (MBO)."Balkan bluz"montenegro.org.au, pristupljeno: 3. 8.2014 Tokom Rata u Bosni i Hercegovini, bio je ambasador Republike Bosne i Hercegovine  u Ujedinjenom Kraljevstvu. Zajedno sa Adilom Zulfikarpašićem učestvovao u neuspjelim pregovorima jula 1991. sa tadašnjim vodstvom SDS-a o budućnosti SRBiH unutar Jugoslavije (Sporazum Karadžić – Filipović).

 Djela
"Lenjin - monografija njegove misli"
 "Religija i moral"
"Etički osnovi humanizma";
"Marksizam i savremena filozofija";
"Marksistička filozofija";
"Safet Krupić-filozof, esejist i književni kritičar";
"Filozofija jezika I i II";
"Bošnjačka politika"-Svjetlost 1996 godine
"Bosna i Hercegovina-najvažnije geografske, demografske,historijske, kulturne i političke činjenice", Copact-E, Sarajevo 1997 godina
"Tunjina nedovršena priča-Banjaluka u kazivanju Muhameda Filipovića",Emin Krkić 1999;
"Pokušaj jedne duhovne biografije" (Aicena, Sarajevo, 1999)
"Bio sam Alijin diplomata I i II" (Delta, Bihać, 2000)
"Deset predavanja o ideji Evrope" (Pravni centar Fond otvoreno društvo BiH, Sarajevo, 2000)
"Jedno dugo, dugo putovanje uz Lim i oko Peštera" (Svjetlost, Sarajevo, 2001)
"Komunizam i nostalgija" (Svjetlost, Sarajevo, 2001)
"Pitanje odgovornosti za rat u BiH", Svjetlost
"Islam i teror" (El-Kalem, Sarajevo, 2002)
"Metodologija znanosti i znanstvenog rada" (Svjetlost, Sarajevo, 2004)
"Tragedija Bosne"
 "Povijest i naše mišljenje o njoj";
"Historija duhovnog života na tlu Bosne i Hercegovine, knjige I,II,III,IV", Svjetlost 2005;
"Devetnaest etida o Mihailu Bahtinu", Svjetlost 2005
"Bosanski duh lebdi nad Bosnom",Prosperitet 2006 godina
"Ko smo mi Bošnjaci", 2008 godina
"U susret stogodišnjici Merhameta",Prosperitet 2011 godina;
”Fenomen Muftija”
"Ples mrtvaca oko Mostara",  Univerzitet u Sarajevu, Institut za istraživanje zločina protiv čovječnosti i međunarodnog prava, 2012

 Nagrade 
 1970. - Šestoaprilska nagrada grada Sarajeva;

 Također pogledajte 
Filozofija
Savremena filozofija

 Reference 

 Vanjski linkovi 

 Filipovići stari najmanje pet stoljeća
 Ko smo mi Bošnjaci 

Kategorija:Rođeni 1929.
Kategorija:Biografije, Banja Luka
Kategorija:Bosanskohercegovački filozofi
Kategorija:Bosanskohercegovački pisci
Kategorija:Političari Muslimanske bošnjačke organizacije
Kategorija:Bivši članovi ANUBiH
Kategorija:Bivši članovi BANU
Kategorija:Dobitnici Šestoaprilske nagrade
Kategorija:Odsjek za filozofiju Filozofskog fakulteta u Sarajevu
Kategorija:Članovi P.E.N. Centra Bosne i Hercegovine
Kategorija:Umrli 2020.
Kategorija:Bošnjački nacionalizam
Kategorija:Političari Stranke demokratske akcije